Document ID: 31992R2052

NEUVOSTON ASETUS (ETY) N:o 2052/92,
annettu 30 päivänä kesäkuuta 1992,
Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta toisen kerran
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjan ja erityisesti siihen liitetyssä pöytäkirjassa N:o 4, sellaisena kuin se on muutettuna asetuksella (ETY) N:o 4006/87(1), olevan 11 kohdan,
ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(2), ja erityisesti sen 3 artiklan 2 kohdan,
ottaa huomioon komission ehdotuksen(3),
ottaa huomioon Euroopan parlamentin lausunnon(4),
ottaa huomioon talous- ja sosiaalikomitean lausunnon(5),
sekä katsoo, että
pöytäkirjalla N:o 4 käyttöön otetun puuvillan järjestelmän toiminnan asetuksen (ETY) N:o 1964/87 3 artiklan 2 kohdassa tarkoitetun tarkastelun tulokset osoittavat, että on tarpeen mukauttaa tätä järjestelmää,
puuvillan tuotannolla on suuri merkitys yhteisön tiettyjen alueiden maataloudelle; lisätakeiden antamiseksi puuvillan tuottajille näiden tuloista taatun enimmäismäärän vuosittainen vahvistaminen olisi korvattava vahvistamisella pidemmäksi ajanjaksoksi,
nykyinen taatun enimmäismäärän taso on mahdollistanut yhteisön puuvillanviljelyn pitämisen tyydyttävällä tasolla; tästä syystä puuvillan määrä, jolle tuki myönnetään, olisi säilytettävä kokonaisuudessaan; tämä tavoite voidaan saavuttaa vahvistamalla taattu enimmäismäärä 701 000 tonniksi puuvillaa, joka on yhteisössä tuotettua keskilaatuista puuvillaa, josta siemeniä ei ole poistettu,
tuen vähennyksen liiallisten vaihteluiden välttämiseksi tämä vähennys olisi rajoitettava 15 prosenttiin kohdehinnasta, ja tämän enimmäismäärän ylittävä osa sekä tosiasiallisen tuotannon ja arvioidun tuotannon välinen mahdollinen erotus olisi siirrettävä seuraavaan markkinointivuoteen tätä rajoitusta soveltamatta, ja
kokemus voi osoittaa, että myös muut edellä tarkoitetulla pöytäkirjalla säädetyn järjestelmän mukautukset ovat tarpeellisia; tästä syystä olisi säädettävä menettelystä, jolla neuvosto voi mukauttaa tämän järjestelmän,
ON ANTANUT TÄMÄN ASETUKSEN:
1 artikla
Tällä asetuksella vahvistetaan Kreikan liittymisasiakirjaan liitetyssä ja asetuksella (ETY) N:o 1964/87 mukautetussa pöytäkirjassa N:o 4 olevassa 3 ja 8 artiklassa määrätyn puuvillan tuotantotukijärjestelmän mukautukset.
2 artikla
Korvataan asetuksen (ETY) N:o 1964/87 2 artiklan 1 kohta seuraavasti:
"1 Neuvosto vahvistaa määräenemmistöllä komission ehdotuksesta taatun enimmäismäärän määräajaksi. Tässä määrässä otetaan huomioon viiteajanjakso sekä kysynnän ennakoitu kehitys.
Jokaiseksi markkinointivuodeksi 1992/1993-1995/1996 taattu enimmäismäärä vahvistetaan kuitenkin 701 000 tonniksi puuvillaa, josta siemeniä ei ole poistettu."
3 artikla
Korvataan asetuksen (ETY) N:o 1964/87 2 artiklan 2 kohdan toinen ja kolmas alakohta seuraavasti:
"Jos tuen määrän vähennys kuitenkin on enemmän kuin 15 prosenttia kohdehinnasta, tämä vähennys on rajoitettava 15 prosenttiin kyseisenä markkinointivuotena, sanotun kuitenkaan rajoittamatta kolmannen alakohdan soveltamista. Tämän rajan ylittävä vähennys on siirrettävä seuraavan markkinointivuoden kohdehintaan 5 prosentin rajaan asti.
Lisäksi tuen määrä kyseiselle markkinointivuodelle tarkistetaan 3 prosentin rajan ylittävältä osalta toisaalta arvioidun tuotannon ja tosiasiallisen tuotannon välisen erotuksen ja toisaalta edellisen markkinointivuoden taatun enimmäismäärän välisen suhteen perusteella.
Markkinointivuodeksi 1992/1993 kohdehinnan vähennys ei kuitenkaan voi missään tapauksessa olla suurempi kuin 15 prosenttia."
4 artikla
Poistetaan pöytäkirjassa N:o 4 olevasta 8 kohdasta ilmaisu "ennen 1 päivää elokuuta seuraavana vuonna alkavaa markkinointivuotta varten".
5 artikla
Markkinointivuoden 1996/1997 alkuun mennessä komission on toimitettava neuvostolle kertomus puuvillan tukijärjestelmän toiminnasta.
Jos kertomus osoittaa tarpeelliseksi, neuvosto päättää määräenemmistöllä komission ehdotuksesta ja kuultuaan Euroopan parlamenttia järjestelmän mahdollisista mukautuksista, ottaen huomioon toisaalta tämän järjestelmän toiminnasta saadun kokemuksen ja toisaalta peltokasvituotantojen tukijärjestelmän.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan markkinointivuodesta 1992/1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä kesäkuuta 1992.

Labels: 17
5
6
18
15